
Betegtájékoztató: Információk a felhasználó számára

Gaviscon borsmenta ízű rágótabletta
nátrium-alginát
nátrium-hidrogén-karbonát

kalcium-karbonát

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.

· Feltétlenül tájékoztassa kezelőorvosát, ha tünetei 7 napon belül nem enyhülnek, vagy éppen súlyosbodnak.

A betegtájékoztató tartalma

1. Milyen típusú gyógyszer a Gaviscon borsmenta ízű rágótabletta és milyen betegségek esetén alkalmazható?

2. Tudnivalók a Gaviscon borsmenta ízű rágótabletta alkalmazása előtt

3. Hogyan kell alkalmazni a Gaviscon borsmenta ízű rágótablettát?

4. Lehetséges mellékhatások

5. Hogyan kell a Gaviscon borsmenta ízű rágótablettát tárolni?

6.
A csomagolás tartalma és egyéb információk

1. Milyen típusú gyógyszer a Gaviscon borsmenta ízű rágótabletta és milyen betegségek esetén alkalmazható?

A Gaviscon borsmenta ízű rágótabletta a gyomortartalom tetején védőréteget képezve fejti ki hatását. Ez a réteg megakadályozza a gyomorsav visszaáramlását a gyomorból a nyelőcsőbe, így enyhíti a gyomorégést és a torokban, illetve szájban érzett kellemetlen érzést. A gyomorégés étkezést követően (pl. zsíros vagy fűszeres ételek fogyasztásakor), terhesség alatt vagy a nyelőcső falának gyulladásakor (ennek tünetei pl. nehezített vagy fájdalmas nyelés, fájó száj, hányás) jelentkezhet. 
A Gaviscon borsmenta ízű rágótabletta a gyomor-nyelőcső reflux (azaz a gyomor tartalmának „visszafolyása” a nyelőcsőbe) betegség tüneteinek, úgymint sav-visszafolyás, gyomorégés és refluxhoz kapcsolódó emésztési zavarok, például étkezést követően vagy terhesség alatt, illetve reflux nyelőcsőgyulladáshoz kapcsolódó tünetek kezelésére alkalmazható.

2.
Tudnivalók a Gaviscon borsmenta ízű rágótabletta alkalmazása előtt
Ne alkalmazza a Gaviscon rágótablettát:

- 
ha allergiás (túlérzékeny) a Gaviscon rágótabletta hatóanyagaira, vagy a gyógyszer (6. pontban felsorolt) egyéb összetevőjére: nagyon ritkán légzési nehézségek vagy bőrkiütések jelentkeznek (a készítmény összetevőinek teljes listáját lásd a „További információk” részben).
Figyelmeztetések és óvintézkedések
· Ez a gyógyszer nátriumot (5,3 mmol/ 2 tablettában) és kalciumot (1,6 mmol/ 2 tablettában) tartalmaz. A gyógyszer maximális ajánlott napi adagja 1012 mg nátriumot (a konyhasó fő összetevője) tartalmaz, ami megfelel a nátrium ajánlott maximális napi bevitel 50,6% -ának felnőtteknél.
· A Gaviscon borsmenta ízű rágótabletta csak rövid távú használatra javallt, hacsak egészségügyi szakember nem javasolja. Ha napi rendszerességgel, hosszabb ideig vagy rendszeresen szüksége van a Gaviscon borsmentaízű rágótablettára, forduljon gyógyszerészéhez vagy orvosához, különösen akkor, ha alacsony sótartalmú étrendet javasoltak Önnek.
- 
Kérjük, tájékoztassa kezelőorvosát a gyógyszer sótartalmáról, amennyiben súlyos vese- illetve szívbetegségben szenved vagy szenvedett korábban, mert bizonyos sók befolyásolhatják az ilyen betegségeket.
Ha a tünetek 7 napi használatot követően is fennállnak, forduljon kezelőorvosához.

A Gaviscon borsmenta ízű rágótabletta 3,75 mg aszpartámot tartalmaz tablettánként. Az aszpartám egy fenilalanin forrás. Ártalmas lehet, ha Ön a fenilketonuriának nevezett ritka genetikai rendellenességben szenved, amely során a fenilalanin felhalmozódik, mert a szervezet nem tudja megfelelően eltávolítani.
Egyéb gyógyszerek és a Gaviscon borsmenta ízű rágótabletta
Ne vegye be ezt a készítményt más gyógyszerek bevétele (szájon át való alkalmazása) után két órán belül, mert befolyásolhatja a többi gyógyszer hatását.
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.
Terhesség és szoptatás 

A gyógyszer terhesség és szoptatás ideje alatt is szedhető.
3.
Hogyan kell alkalmazni a Gaviscon borsmenta ízű rágótablettát?
Szájon át történő alkalmazásra. Alaposan rágja meg lenyelés előtt.
Felnőttek, beleértve az időseket is, és 12 éves és annál idősebb serdülők: a tünetek jelentkezésekor 2‑4 tabletta, étkezéseket követően és lefekvéskor, naponta maximum négy alkalommal.

12 év alatti gyermekek csak orvosi utasításra szedhetik.
Ha az előírtnál több Gaviscon borsmenta ízű rágótablettát vett be
Ha véletlenül túl nagy mennyiséget vesz be a gyógyszerből, puffadást és hasi diszkomfortot érezhet. Kérjük, forduljon orvosához vagy gyógyszerészéhez!
Ha elfelejtette bevenni a Gaviscon borsmenta ízű rágótablettát
Abban az esetben, ha elfelejtett bevenni egy adagot, legközelebb nem szükséges megkettőzni a bevett mennyiséget, csak folytassa a gyógyszer szedését a szokásos módon.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Ha ezeket a mellékhatásokat észleli, akkor hagyja abba a készítmény szedését, és azonnal forduljon orvosához. 
Nagyon ritkán (10 000 kezelt betegből kevesebb, mint 1 beteget érinthet) a készítmény összetevőivel szembeni túlérzékenység bőrkiütést, viszketést, légzési nehézséget, szédülést idézhet elő, az arc, az ajkak, a nyelv vagy a torok duzzanatát okozhatja. 
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. 
A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5. Hogyan kell a Gaviscon borsmenta ízű rágótablettát tárolni?

A gyógyszer gyermekektől elzárva tartandó!
A feltüntetett lejárati idő (Felhasználható) után ne szedje ezt a gyógyszert. A lejárati idő az adott hónap utolsó napjára vonatkozik.

Legfeljebb 30°C‑on tárolandó.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Gaviscon borsmenta ízű rágótabletta?
- 
A készítmény hatóanyaga: 250 mg nátrium-alginát, 133,5 mg nátrium-hidrogén-karbonát és 80 mg kalcium-karbonát rágótablettánként.
- 
Egyéb összetevők: mannit (E421), makrogol 20 000, kopovidon, aszpartám (E951), borsosmenta aroma, magnézium-sztearát, aceszulfám-kálium.

Milyen a Gaviscon borsmenta ízű rágótabletta külleme és mit tartalmaz a csomagolás?
A Gaviscon borsmenta ízű rágótabletta kerek, fehér vagy krémszínű, kissé pettyes tabletta, egyik oldalán kard és kör, másik oldalán G250 dombornyomással.

8 db, 16 db, 24 db, 32 db vagy 48 db rágótabletta felirat nélküli, üveg-tiszta, hőre alakítható, laminált PVC/PE/PVDC//Al buborékcsomagolásban, dobozban

vagy

8 db, 16 db vagy 20 db rágótabletta polipropilén tartályban, dobozban.

Nem feltétlenül mindegyik kiszerelés kerül kereskedelmi forgalomba. 

A forgalomba hozatali engedély jogosultja:

Reckitt Benckiser Kft.
1113 Budapest, Bocskai út 134-146.
Gyártó: 
RB NL Brands B.V.

Schiphol Boulevard 207,

1118 BH Schiphol,

Hollandia

OGYI-T-21299/01
 
8 ×
buborékcsomagolásban

OGYI-T-21299/02
 
8 ×
tartályban

OGYI-T-21299/03
 
16 ×
buborékcsomagolásban

OGYI-T-21299/04
 
16 ×
tartályban

OGYI-T-21299/05
 
20 ×
tartályban

OGYI-T-21299/06
 
24 ×
buborékcsomagolásban

OGYI-T-21299/07
 
32 ×
buborékcsomagolásban

OGYI-T-21299/08
 
48 ×
buborékcsomagolásban
Ezt a gyógyszert az Európai Gazdasági Térség tagállamaiban az alábbi neveken engedélyezték:
Ausztria
Gaviscon Mint Kautabletten
Belgium
Gaviscon Aangepaste Formule munt 250 mg kauwtabletten/formulation adaptée menthe 250 mg comprimés à croquer/angepasste Formel Minze 250 mg Kautabletten
Bulgária
Gaviscon Peppermint Tablets 250 mg/133,5 mg/80 mg chewable tablets (Гавискон Ментови Таблетки 250 mg/133,5 mg/80 mg таблетки за дъвчене)
Ciprus
Gaviscon Peppermint μασώμενο δισκίο
Dánia
Galieve Peppermint
Finnország
Galieve Peppermint purutabletti
Franciaország
GAVISCONELL SANS SUCRE MENTHE, comprimé à croquer édulcoré à l'aspartam et à l'acésulfame potassique
Görögország
Gaviscon peppermint Tablets
Hollandia
Gaviscon Pepermunt Kauwtabletten
Izland
Galieve Peppermint tuggutöflur
Írország
Gaviscon Peppermint Chewable Tablets, Sodium alginate 250mg, Sodium hydrogen carbonate 133.5mg, calcium carbonate 80mg
Lengyelország
Gaviscon o smaku mięty TAB
Luxemburg
Gaviscon Formulation adaptée menthe 250 mg comprimés à croquer
Magyarország
Gaviscon borsmenta ízű rágótabletta
Németország
Gaviscon Pfefferminz 250 mg / 133,5 mg / 80 mg Kautabletten
Norvégia
Galieve tyggetabletter med peppermyntesmak
Portugália
Gaviscon Comprimido para mastigar
Románia
GAVISCON MENTOL comprimate masticabile
Svédország
Galieve Peppermint tuggtablett
Szlovákia
Gaviscon žuvacie tablety
Szlovénia
Gaviscon z okusom mentola 250 mg/133,5 mg/80 mg žvečljive tablete
A betegtájékoztató legutóbbi felülvizsgálatának dátuma: 2026. augusztus 11.

